CELEX: 62018CN0642
Language: sl
Date: 2018-10-12 00:00:00
Title: Zadeva C-642/18: Tožba, vložena 12. oktobra 2018 – Evropska komisija/Kraljevina Španija

10.12.2018   
            
            
               SL
            
            
               Uradni list Evropske unije
            
            
               C 445/12
            
         
      Tožba, vložena 12. oktobra 2018 – Evropska komisija/Kraljevina Španija
      (Zadeva C-642/18)
      (2018/C 445/15)
      Jezik postopka: španščina
      
         Stranki
      
      
         Tožeča stranka: Evropska komisija (zastopniki: S. Pardo Quintillán, E. Sanfrutos Cano in F. Thiran, agenti)
      
         Tožena stranka: Kraljevina Španija
      
         Predlog tožeče stranke
      
      
                  —
               
               
                  V skladu s členom 258, prvi odstavek, Pogodbe o delovanju Evropske unije naj se ugotovi,
                  
                              —
                           
                           
                              da Kraljevina Španija s tem, da ni sprejela načrtov ravnanja z odpadki v skladu z zahtevami iz Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv, (1) oziroma s tem, da navedenih načrtov ni revidirala v skladu z Direktivo 2008/98/ES, kar zadeva avtonomne skupnosti Aragon, Balearski otoki, Kanarski otoki in Madrid ter avtonomno mesto Ceuta, ni izpolnila obveznosti iz člena 28(1) in člena 30(1) Direktive 20008/98/ES in
                           
                        
                              —
                           
                           
                              da Kraljevina Španija s tem, da Komisije ni uradno obvestila o sprejetju ali reviziji načrtov ravnanja z odpadki, kar zadeva avtonomne skupnosti Aragon, Balearski otoki, Kanarski otoki in Madrid ter avtonomno mesto Ceuta, ni izpolnila obveznosti iz člena 33(1) Direktive 20008/98/ES.
                           
                        
            
                  —
               
               
                  Kraljevini Španiji naj se naloži plačilo stroškov.
               
            
         Tožbeni razlogi in bistvene trditve
      
      Komisija meni, da Kraljevina Španija ni izpolnila obveznosti iz navedenih določb Direktive 2008/98/ES, ker pred 14. septembrom 2017, ki je bil rok, določen v obrazloženem mnenju z dne 14. julija 2017, ni sprejela zahtevanih ukrepov.
      
         (1)  UL 2008, L 312, str. 3.